Diari Oficial de la Generalitat Valenciana


Sumari del DOGV 4097, del 01-10-2001 (2001/9148)

RESOLUCIÓ de 17 de setembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de València, per al desenvolupament d'activitats que potencien el transport valencià i contribuïsquen de millorar el seu sosteniment i creixement exterior i a consolidar a València com a centre logístic del transport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4097

Data del DOGV
:   01-10-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/9148


Data del document
:   17-09-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Obres Públiques, Urbanisme i Transports
    * cooperació administrativa
    * cambra de comerç i indústria
    * empresa de transport

RESOLUCIÓ de 17 de setembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de València, per al desenvolupament d'activitats que potencien el transport valencià i contribuïsquen de millorar el seu sosteniment i creixement exterior i a consolidar a València com a centre logístic del transport. [2001/X9148]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de València, el 2 de juliol de 2001, un Conveni Marc de col·laboració per al desenvolupament d'activitats que potencien el transport valencià i contribuïsquen de millorar el seu sosteniment i creixement exterior i a consolidar a València com a centre logístic del transport, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0551/2001, i que figura com a annex d'aquesta resolució.
  
València, 17 de setembre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de València, per al desenvolupament d'activitats que potencien el transport valencià i contribuïsquen de millorar el seu sosteniment i creixement exterior i a consolidar València com a centre logístic del transport
  
València, 2 de juliol de 2001.
  
Reunits
  
D'una banda, el Sr. José Ramón García Antón, conseller d'Obres Públiques, Urbanisme i Transports de la Generalitat Valenciana, en nom i representació d'aquesta, expressament facultat per a la firma d'aquest conveni marc per acord del Govern Valencià de data 2 d'abril de 2001.
  
I d'una altra, el Sr. Arturo Virosque Ruiz, president de la Cambra Oficial de Comerç, Indústria i Navegació de València, en nom i representació d'aquesta, expressament facultat per l'Acord del Comité Executiu de la Cambra, que tingué lloc el dia 5 de febrer de 2001.
  
Les dues parts es reconeixen mútuament competència i capacitat per a establir el present conveni marc i
  
Manifesten
  
L'activitat del transport per carretera constitueix un sector estratègic de l'economia valenciana, integrat, en tal àmbit, per més de 13.000 empreses i generant ocupació sobre 35.000 persones, i el parc de vehicles arriba al 12% del parc nacional.
  
No obstant això, una de les principals característiques del sector del transport a la Comunitat Valenciana ha vingut sent l'enorme atomització a causa de predomini del transportista autopatró. Aquesta atomització també posseeix un reflex en l'estructura ocupacional del sector. No obstant això, aquesta elevada presència d'autopatrons en el sector de transports no es manté en analitzar la seua participació en la facturació total. El volum d'ingressos d'aquestes empreses ha vingut suposant un percentatge molt reduït del total dels ingressos del sector. Aquest desajust troba explicació en l'escassa o deficient operativitat d'aquest tipus d'empreses a causa de la seua grandària i les seues reduïdes dimensions, la qual cosa els ha impedit d'obtenir economies d'escala, i presenta alhora notables mancances en la seua estructura organitzativa. Pot considerar-se que aquesta situació ha sigut inicialment canalitzada gràcies al conveni subscrit l'any 1996, entre la Generalitat Valenciana i la Cambra de Comerç, Indústria i Navegació de València. No obstant això, tal conveni va deixar de tenir vigència el passat mes de desembre de 1999, per la qual cosa resulta oportú donar continuïtat a les actuacions desenvolupades a la seua empara mitjançant la subscripció d'un nou conveni.
  
D'altra banda, l'increment de la liberalització en el territori intracomunitari europeu ha suposat una intensificació en la competència dels transportistes valencians amb els seus homòlegs europeus, la qual cosa exigeix una continuïtat en les actuacions encaminades a incrementar el grau de competitivitat davant de les perspectives generades pel mercat únic. Al mateix temps, això fa indispensable un redimensionament del sector mitjançant l'agrupació d'empreses.
  
Paral·lelament, el procés de liberalització i la introducció de noves tecnologies exigeix un major nivell de formació i la informació per a les empreses del sector, i és així necessari reforçar el nivell de qualificació i la formació professional en l'àmbit de les empreses de transport.
  
Tampoc no s'ha d'oblidar que la posició geogràfica de la Comunitat Valenciana en el marc europeu -una posició perifèrica- fa atractiu el mercat valencià a empreses transportistes centreeuropees per a la captació de càrregues de retorn. A això s'uneix la tendència de l'exportador valencià a vendre franc transportista, és a dir, exclòs el transport, el qual és controlat i pagat pel client, que fa que el sector del transport a València arrossegue una situació de desigualtat de condicions per a captar l'oferta del seu àmbit territorial.
  
La internacionalització de les empreses requereix al seu torn el manteniment continuat de contactes amb els seus homòlegs europeus i la creació de xarxes transnacionals que dinamitzen el sector.
  
Per això, resulta necessari l'estimulació i suport a l'exportador valencià per a la contractació del transport en origen.
  
Tenint en compte totes les consideracions assenyalades, la Generalitat Valenciana i la Cambra de Comerç, Indústria i Navegació de València,
  
Acorden
  
La firma d'un conveni marc per al desenvolupament d'activitats que potencien i consoliden el transport a la província de valència i que la configuren com a centre logístic.
  
Clàusules
  
Primera. Objecte
  
L'objecte del present conveni marc és el desenvolupament d'activitats que consoliden València com a centre logístic del transport, i la realització d'activitats que potencien el transport terrestre i dinamitzen les activitats de les empreses d'aquest sector.
  
Segona. Contingut
  
El present conveni marc es desenvoluparà a través de resolucions de la Direcció General de Transports, les quals contindran les activitats que s'han de realitzar durant cada exercici, amb indicació de la dotació econòmica corresponent.
  
Les activitats se subjectaran a les línies d'actuació que marca el present conveni marc per a aconseguir els objectius d'aquest.
  
Tercera. Línies d'actuació
  
Les línies d'actuació a l'empara del present conveni seran:
  
1. Agrupació i consorcis d'empreses de transport.
  
2. Divulgació, informació i assessorament a les empreses de transport en les matèries objecte del present conveni.
  
3. Trobades empresarials i accions que potencien la cooperació transnacional i la internacionalització de les empreses de transport valencianes.
  
4. Jornades monogràfiques sobre temes d'interés per al transportista i el foment de la contractació del transport.
  
5. Formació especialitzada en matèria de transport.
  
6. Potenciació de València com a centre logístic, amb animació de grups de treball per a la promoció d'infraestructures de València com a centre neuràlgic de distribució i transport de l'arc mediterrani.
  
7. Quantes altres accions siguen convenients per a l'obtenció dels objectius del present conveni.
  
La totalitat de les línies d'actuació contingudes en les Resolucions de la Direcció General de Transports es portaran a terme, en tots els seus extrems, per la Cambra Oficial de Comerç, Indústria i Navegació de València, i es presenta la justificació documental a la Conselleria d'Obres Públiques, Urbanisme i Transports abans de finalitzar l'exercici econòmic corresponent.
  
Quarta. Dotació
  
La Generalitat Valenciana, a través dels pressupostos anuals de la seua Conselleria d'Obres Públiques, Urbanisme i Transports, i en funció de l'existència de crèdit en cada exercici econòmic, dotarà les corresponents línies de crèdit per al total desenvolupament del conveni marc, que distribuirà al llarg de quatre exercicis, a través de les resolucions anuals de la Direcció General de Transports.
  
La Cambra de Comerç, Indústria i Navegació de València es compromet a aportar el 25% de l'import de la dotació econòmica establida per a cada exercici per les resolucions de la Direcció General de Transports.
  
La dotació econòmica global corresponent a l'exercici de 2001, per al desenvolupament del conveni marc, es fixa en la quantitat de 12.371.148 (setze milions) de pessetes (96630,94 euros), dels quals, la Conselleria d'Obres Públiques, Urbanisme i Transports aportarà el 75% (34.726.534 pessetes -equivalents a 72421,45 euros-) i la Cambra Oficial de Comerç, Indústria i Navegació de València el 25% (4.000.000 pessetes -equivalents a 24499,48 euros-) restant. Les activitats programades per a l'any 2000 i el seu pressupost s'adjunten en l'annex del present conveni.
  
La consignació pressupostària per a efectuar la despesa es realitzarà a càrrec del programa 513.30, del capítol IV, línia T2062000, dels pressupostos de la Generalitat Valenciana per a l'any 2001.
  
La forma en què la Conselleria d'Obres Públiques, Urbanisme i Transportes farà efectiva la dotació econòmica durant tot el període de vigència del conveni marc serà mitjançant la justificació de la despesa efectuada. El pagament per part de la Conselleria d'Obres Públiques, Urbanisme i Transports s'efectuarà a mesura que la Cambra Oficial de Comerç, Indústria i Navegació de València justifique correctament la despesa realitzada.
  
Cinquena. Aportacions anuals i import global màxim durant la vigència del conveni
  
Les resolucions de la Direcció General de Transports establiran les quanties anuals per al desenvolupament del present conveni.
  
L'import global màxim previst, per a les actuacions previstes en el conveni, durant la seua vigència, és de 00.816.188 PTA. (300506,05 euros).
  
Sisena. Durada
  
El present conveni entrarà en vigor en la data de la seua firma i tindrà una durada de quatre anys, des del 2001 fins al 31 de desembre de 2004.
  
Les resolucions seran anuals, amb indicació de les seues actuacions, vigència, cost i dotació d'ambdues institucions, i s'estableix en aquestes les possibles clàusules de penalització.
  
El Governa Valencià podrà rescindir el present conveni marc quan s'incomplisca alguna de les clàusules previstes en aquest, i es podrà obligar a tornar els imports percebuts més els interessos de demora legalment establits.
  
Per a la realització de la resolució anual de la Direcció General de Transports, serà necessari haver finalitzat i justificat el programa d'activitats anterior en tots els seus extrems.
  
Setena. Naturalesa
  
El present conveni marc, que té naturalesa administrativa, es regirà per les seues pròpies normes i, en el no previst, supletòriament, per la legislació i els principis de la de contractació administrativa i els generals del dret.
  
El Govern Valencià faculta el conseller d'Obres Públiques, Urbanisme i Transports per a la firma del present conveni marc.
  
El conseller d'Obres Públiques, Urbanisme i Transports delega en el director general de Transports la realització de les resolucions anuals a més de la interpretació del conveni i la possibilitat de dictar totes les disposicions siguen precises que per al desenvolupament del qual disposa el present conveni marc.
  
Huitena. Responsabilitat patrimonial
  
La Cambra Oficial de Comerç, Indústria i Navegació de València, d'acord amb el que estableix l'article 18 del Reial Decret 429/1993, de 26 de març de 1993, que regula els procediments en matèria de responsabilitat patrimonial, iniciarà, instruirà i resoldrà les reclamacions dels particulars per qualsevol lesió que sofrisquen en els seus béns i drets com a conseqüència de l'execució de les actuacions objecte del present conveni, i s'assumeix el pagament corresponent a la indemnització que s'acorde per resolució de l'òrgan competent, emesa després de consultada la Conselleria d'Obres Públiques, Urbanisme i Transports, durant un termini de 15 dies perquè expose tot allò que es considere convenient.
  
I perquè conste als efectes oportuns, i en prova de conformitat, firmen els compareixents el present conveni, al lloc i en la data indicats.
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
El president de la Cambra Oficial de Comerç, Indústria i Navegació de València,
  
ARTURO VIROSQUE RUIZ
  
ANNEX
  
Proposta d'activitats 2001
  
Programa de consorcis d'empreses de transport
  
Jornades i seminaris
  
Circulars informatives i divulgatives
  
Dossier legislatiu de transport (semestral)
  
Base de dades
  
Total: 21.425.354 pessetes
  
Aportació corresponent a la Cambra: 4.000.000 pessetes
  
Aportació corresponent a la COPUT: 35.839.247 pessetes